Es tracta d'institucions d'inversió col·lectiva, concretament de fons d'inversió mobiliària, especialitzades en deute públic de la Generalitat de Catalunya.
L'objectiu que es vol assolir amb els Fonstresor Catalunya és completar la xarxa de distribució del deute públic de la Generalitat de Catalunya i arribar als inversors minoristes.
Els Fonstresor Catalunya són instruments d'inversió en els següents tipus d'actius:
- Deute públic de la Generalitat de Catalunya.
- Deute públic dels diferents estats membres participants en la tercera fase de la Unió Econòmica i Monetària.
- Renda variable, que es cotitza, compensa i liquida en euros als mercats borsaris.
A excepció dels actius destinats a cobrir el coeficient de liquiditat, que es poden materialitzar, en cas que sigui necessari, en actius diferents del deute públic, els recursos del fons s'inverteixen íntegrament en deute públic, en qualsevol de les modalitats; assoleixen, en tot moment, uns percentatges iguals o superiors al 95% de la mitjana mensual dels saldos diaris de l'actiu del fons.
Es considera deute públic el que emet la Generalitat de Catalunya i per qualsevol estat dels que conformen, a partir de l'1 de gener de 1999, la tercera fase de la Unió Econòmica i Monetària.
1) Valors de renda fixa d'emissors amb seu social a Catalunya, públics o privats, sempre que disposin d'un ràtig, com a mínim, igual al que en cada moment te la Generalitat de Catalunya i que cotitzin en mercats organitzats.
També dins del 50% invertit en deute públic de la Generalitat de Catalunya es pot invertir un altre import màxim del 10% en els valors de renda fixa emesos per fons de titulització esmentats en el punt 2 anterior.
Almenys un 25% de l'actiu del fons ha de ser invertit a venciment en bons i obligacions o en qualsevol altra modalitat de deute públic que la Generalitat de Catalunya o qualsevol estat dels que conformen, a partir de l'1 de gener de 1999, la tercera fase de la Unió Econòmica i Monetària, emetin amb un termini inicial d'amortització superior a un any.
És, per tant, una modalitat de Fonstresor Catalunya orientada cap a inversors amb un perfil bastant conservador, persones que només volen invertir els seus estalvis en valors de renda fixa.
A excepció dels actius destinats a la cobertura del coeficient de liquiditat que es poden materialitzar, en cas que sigui necessari, en actius diferents del deute públic, els recursos del fons s'inverteixen en deute públic en un 85%, com a mínim, de la mitjana mensual dels saldos diaris de l'actiu del fons.
Es pot invertir el 15% restant en valors de renda variable, però aquests valors només poden ser emesos per emissors europeus que, atesa la seva capitalització borsària i la seva gran liquiditat, formin part d'un índex borsari bé d'un dels estats membres que s'han incorporat a la tercera fase de la Unió Econòmica i Monetària o bé d'un índex borsari paneuropeu que comprengui aquests valors (Eurotop 100, Eurotop 300, Euro Stoxx 50, Europe Stoxx 50, Euro Stoxx, Europe Stoxx...).
1) Valors de renda fixa d'emissors amb seu social a Catalunya, públics o privats, sempre que disposin d'un ràting, com a mínim, igual a BBB i que es tracti de valors que cotitzen en mercats organitzats.
Dins d'aquest 10%, la meitat, com a màxim, podria estar invertida en valors que no cotitzin en mercats organitzats emesos per societats amb seu social a Catalunya.
També dins del 50% invertit en deute públic de la Generalitat de Catalunya es pot invertir un altre import màxim del 10% en els valors de renda fixa emesos per fons de titulització d'actius avalats per la Generalitat de Catalunya, esmentats anteriorment.
S'entén per deute públic el deute emès per la Generalitat de Catalunya i per qualsevol estat dels que formen, a partir de l'1 de gener de 1999, la tercera fase de la Unió Econòmica i Monetària.
Almenys un 25% de l'actiu del fons s'ha d'invertir al venciment en bons i obligacions o en qualsevol altra modalitat de deute públic que la Generalitat de Catalunya o qualsevol estat dels que formen, a partir de l'1 de gener de 1999, la tercera fase de la Unió Econòmica i Monetària, emetin amb un termini inicial d'amortització superior a un any.
És, per tant, una modalitat de Fonstresor Catalunya orientada cap a inversors amb un perfil una mica més arriscat, que no es conformen amb les rendibilitats que actualment donen els actius de renda fixa i que, per tant, estan disposats a assumir més risc.
Es tracta de persones que destinen part dels seus estalvis a actius de renda variable, però dins d'un percentatge màxim relativament petit: el 15% de la seva participació en el fons.
En les dues modalitats descrites, la participació mínima exigible als subscriptors no pot ser superior a 300, 51 euros.
La suma de les comissions i de les despeses carregades al fons per tots els conceptes no pot excedir de l'1,25% en la modalitat Fonstresor Catalunya, FI i de l'1,5% en la modalitat Fonstresor Catalunya Mixt, FI, del valor del seu patrimoni mitjà durant l'exercici.
Aquest percentatge inclou tant les comissions que específicament remuneren la Societat Gestora i el dipositari com totes les comissions o despeses relatives a altres conceptes (auditoria, despeses administratives, etc.).
Únicament poden carregar-se al Fons sense imputar-se al límit esmentat anteriorment els conceptes que, excepcionalment i atesa la seva especial naturalesa, pugui autoritzar la Direcció General de Política Financera, a sol·licitud de la Societat Gestora.
En la modalitat de Fonstresor Catalunya Mixt, FI, també es pot aplicar, en cas de reemborsament de la participació en el transcurs del primer any, una comissió per aquest concepte, que no pot ser superior a l'1%.
Les rendibilitats que es poden obtenir en invertir en un fons d'inversió de renda fixa depenen dels factors següents:
- En primer lloc, dels moviments del mercat (la situació de la corba de tipus d'interès en cada moment) que es traslladen automàticament en el preu dels actius financers i, conseqüentment, en el valor liquidatiu de les participacions dels fons d'inversió.
- En segon lloc les rendibilitats depenen també dels riscos de contrapartida o d'insolvència de l'emissor dels actius que componen la cartera del fons; en el cas dels Fonstresor Catalunya, aquesta classe de risc, atesa la composició de l'actiu, i especialment en el cas de la modalitat de renda fixa al 100%, són extraordinàriament baixos ja que parlem d'emissors, començant per la Generalitat de Catalunya, amb una alta qualificació creditícia o ràting.
Per tant, estem davant d'un producte que, en relació amb els altres fons d'inversió, dóna seguretat a l'inversor.
Ara bé, per als inversors que presenten un perfil d'aversió al risc una mica més baix, s'ha volgut que hi hagués una altra modalitat, els Fonstresor Catalunya Mixt; tal com ja s'ha exposat, com que es pot invertir fins a un 15% de l'actiu en valors de renda variable, si s'assumeixen uns majors riscos, es poden assolir unes taxes de rendibilitat superiors.
En l'actualitat, l'entitat gestora Invercaixa Gestión, SA, SGIIC comercialitza el Fonstresor: FonCaixa Fonstresor Catalunya, FI.
Informació sobre partícips, patrimoni, rendibilitat i comissions del FonCaixa Fonstresor Catalunya, FI